tartuNLP/wikipedia-smugri-20251201 huggingface dataset:
Hightstown

Hightstown on "borough" Ameerika Ühendriikides New Jersey osariigis Merceri maakonnas.
Hightstown on osariigi keskosa ajalooline, kaubanduslik ja kultuuriline keskus. Hightstown on kõigist külgedest ümbritsetud East Windsori vallaga. Hightstown jääb New Yorgi suurlinnapiirkonna piiresse. 
Ameerika Ühendriikide 2020. aasta rahvaloenduse seisuga oli "borough"' rahvaarv 5900. 
Hightstown asub ligikaudu võrdsel kaugusel Philadelphiast ja New Yorgist.
Hightstowni keskosa, mis asub maanteede New Jersey Route 33 ja County Route 571 ristumiskohas, on "borough" keskne äripiirkond. Siin asuvad restoranid, butiigid, kunstigaleriid ja mõned ajaloolised paigad.
Miladina

Miladina on liudikulaadsete perekond.
Pulvinulaceae

Pulvinulaceae on liudikulaadsete sugukond.
Pulviinula

Pulviinula ("Pulvinula") on liudikulaadsete perekond.
Lamprospora

Lamprospora on liudikulaadsete perekond.
Octospora

Octospora on liudikulaadsete perekond.
Parascutellinia

Parascutellinia on liudikulaadsete perekond.
Sphaerosporella

Sphaerosporella on liudikulaadsete perekond.
Tricharina

Tricharina on liudikulaadsete perekond.
Trichophaea

Tricharina on liudikulaadsete perekond.
Julian Bream

Julian Alexander Bream (15. juuli 1933 London – 14. august 2020 Donhead St Andrew, Wiltshire) oli inglise klassikaline kitarrist.
Ta aitas kitarri viia selle hispaania juurtest kaugemale ja laiendas selle tegevusulatust, mängides kitarril kaasaja heliloojate poolt just temale loodud kitarripalu.
1959. aastal moodustas ta ansambli Julian Bream Consort, mis esitas ja salvestas Elizabethi ajastu muusikat.
Ta pälvis karjääri jooksul neli Grammy auhinda. Lisaks klassikalisele kitarrile mängis Bream lautot, aidates kasvatada uuesti huvi selle pilli vastu.
Mitsubishi A6M

Mitsubishi A6M (ametlikult Mereväe Tüüp 0 lennukikandja hävitaja (jaapani keeles 零式艦上戦闘機, "rei-shiki-kanjō-sentōki"), rahvasuus Reisen (零戦), liitlasvägede koodnimi Zeke või Zero (inglise keelest "Null")) on Jaapani lennukikandjapõhine hävituslennuk, mida tootis Mitsubishi Rasketööstusfirma allüksus Mitsubishi Lennukikompanii. See oli Jaapani keiserliku mereväe teenistuses aastatel 1940–1945.
Kui A6M teise maailmasõja alguses kasutusse võeti, peeti seda maailma kõige võimekamaks lennukikandja võimekusega hävituslennukiks, kuna see oli hea manööverdusvõime ning lennukaugusega. Mereväe õhujõud kasutasid seda ka maal.
Sõja alguses oli A6M lennukitevahelises võitluses väga edukas ning ühe mudeliga õnnestus kahjutuks teha keskmiselt 12 vastase lennukit. Aastaks 1942 olid liitlased kasutusse võtnud uue taktika ning parema tehnika ning siis oli A6M vastase hävitajatega enam-vähem võrdne. Aastaks 1943 olid liitlaste lennukid juba A6M-st võimekamad. Aastaks 1944 olid liitlaste lennukid juba märgatavalt vastupidavamad ja kiiremad ning A6M-i peeti vananenud tehnikaks, kuid kuna jaapanlastel puudus võimekus uusi lennukeid välja arendada, oli see rindel kasutuses sõja lõpuni. Sõja lõpus kasutati seda lennukit ka kamikadzena. Mitsubishi A6M oli Jaapani kõige toodetum sõjaaegne lennuk.
Dave Matthews Band

Dave Matthews Band on USA rokkansambel, mis alustas tegevust 1991. aastal Virginia osariigis Charlottesville'is.
Ansambli asutajaliikmed olid laulja, laulukirjutaja ja kitarrist Dave Matthews, basskitarrist Stefan Lessard, trummar Carter Beauford, viiulimängija Boyd Tinsley ning saksofonist LeRoi Moore. Matthewsi kõrval on ansamblis algkoosseisu liikmetest alles Lessard ja Beauford.
Ansambel saavutas tuntuse 1994. aastal debüütalbumiga "Under the Table and Dreaming". 2000. aastaks oli albumit maailmas müüdud kuus miljonit koopiat ning see sai Ameerika Fonogrammitootjate Liidult (RIAA) kuuekordse plaatinaplaadi staatuse. Alates 1998. aastal ilmunud kolmandast stuudioalbumist "Before These Crowded Streets" kuni 2018. aasta albumini "Come Tomorrow" debüteerisid ansambli kõik seitse stuudioalbumit USA plaadimüügiedetabelis Billboard 200 kõik esikohal. Sellega sai Dave Matthews Band üldse esimeseks ansambliks, mis seda suutnud on. USA-s on ansambli plaate müüdud kokku üle 31 miljoni.
Dave Matthews Band on tuntud oma esinemiste poolest ja lisaks selle poolest, et oma laule esitatakse esinemiste ajal alati erinevalt.
Dave Matthews Band on esitatud Grammy auhinnale kokku 11 korral. Ainsal korral on ansamblile Grammy toonud 1997. aastal laul "So Much to Say", mis võitis auhinna duo või ansambli esitatud parima rokklaulu kategoorias. 2010. aastal esitati ansambli seitsmes stuudioalbum "Big Whiskey &amp; the GrooGrux King" parima albumi Grammyle.
2024. aastal võeti ansambel Rock'n'rolli Kuulsuste Halli liikmeks.
Jimmy Cobb

Wilbur James Cobb (20. jaanuar 1929 Washington – 24. mai 2020 New York) oli USA džässtrummar.
Tal tekkis kiindumus trummimängu vastu teismelisena džässalbumeid kuulates. Muusikuna alustas ta tööd Washingtoni džässklubides mängides. 1950. aastal hakkas ta esinema koos Earl Bosticiga. See järel mängis ta koos veel paljude teiste džässmuusikutega, saates mitmeid kuulsaid lauljaid, teiste seas Dinah Washingtoni.
1957. aastal liitus ta džässtrompetisti Miles Davise ansambliga Miles Davis Quintet. Cobb mängis muuhulgas Davise albumil "Kind of Blue" (1959), mida on peetud džässmuusika parimaks albumiks läbi aegade. Cobb oli viimane elusolev muusik, kes sellel albumil mängis. Ta mängis veel mitmel Davise kuulsal albumil kuni 1963. aastani, mil tema asemel tuli trummariks Tony Williams. Pärast seda moodustas Cobb koos samasse ansamblisse kuulunud pianisti Wynton Kelly ja kontrabassisti Paul Chambersiga trio, mis tegutses kuni 1960. aastate lõpuni.
Karjääri jooksul tegi Cobb koostööd veel kümnete teiste artistidega ja ta mängis loendamatutel albumitel. Ta mängis muuhulgas Cannonball Adderley, Nat Adderley, John Coltrane'i ja Wes Montgomery albumitel. 1970. aastatel esines ta pikka aega koos Sarah Vaughaniga.
Cliftoni tähetorn

Cliftoni tähetorn (inglise keeles "Clifton Observatory") on Bristoli ajalooline observatoorium, mis asub Avoni kuru kaljusel paepaljandil St Vincent’s Rocks.
Ajalugu.
1766. aastal valmis esimesena Society of Merchant Venturers loaga samale kõrgendikule maisiveski. Mõne aasta möödudes muudeti ehitis sobilikuks jahvatama nuusktubakat. 30. oktoobril 1777 leidis aset tulekahju, kui tuulik unustati äikesega pöörlema, ​​mil enamus puitseadmetest süttisid. 52 aastaks jäi mahapõlenud veski hüljatuna unarusse.
1828. aastast üüris kunstnik William West sealset pinda 5 šillingi eest aastas ning kasutas seda omatarbeks ateljeena. Ta lõi järgnevalt sinna aga tähetorni aastaks 1842, kuhu paigaldas nii peegelläätsega kui akromaatilise teleskoobi ning "camera obscura". Ta võttis külastamistasuks 1 šillingi või leppis liikmemaksuga, mis tagas 10-aastase priipileti.
1977. aastal müüs heategevuslik ühendus tähetorni ettevõttele Honorbrook Inns, mis oli kohustatud säilitama avaliku juurdepääsu pimekambrile, mille omandiõiguse säilitas ühendus. 2015. aastal ostis ehitise kohalik ettevõtja Ian Johnson, kellele kuulub ka Cliftoni kaljuraudtee.
Koobas.
1837. aastaks lasi kunstnik rajada 61-meetrise tunneli otse tähetorni jalamilt kurusse avanevasse koopasse St Vincent's Cave (teatud ka kui "Ghyston's Cave" või "Giants' Cave"). 305. aastast on koobast mainitud kabelina ning sealt on leitud Rooma-Briti kultuurist pärinevat keraamikat.
Väino Soomets

Väino Soomets (kuni 10. veebruarini 1940 Väino Smid; sündinud 6. detsembril 1939 Lustivere vallas Põltsamaa kihelkonnas Viljandimaal) on eesti matemaatikapedagoog.
Ta lõpetas 1958. aastal Põltsamaa Keskkooli ja 1963. aastal Tallinna Pedagoogilise Instituudi matemaatika-füüsikaõpetajana. 
Ta töötas 1963. aastal Hageri 8-klassilises Koolis ja võeti sama aasta novembris teenima aega Nõukogude sõjaväkke. Ta teenis Bakuus sideväes ja vabastati tulevase õpetajana augustis 1964.
Ta töötas aastatel 1964–2009 Tallinna 4. Keskkoolis ja selle järglaskoolides matemaatikaõpetajana ning õppealajuhatajana.
Charlie Daniels (muusik)

Charles Edward Daniels (28. oktoober 1936 Wilmington, Põhja-Carolina – 6. juuli 2020 Nashville, Tennessee) oli USA laulja, laulukirjutaja ja multiinstrumentalist. Ta viljeles "southern rock"i, kantrit ja "bluegrass"i. Ta oli üks esimesi, kes ühendas "southern rock"i popiliku kantrimuusikaga.
Ta on eelkõige tuntud tänu kantrihitile "The Devil Went Down to Georgia" (1979). See jõudis USA singlite edetabelis Billboard Hot 100 kolmandale kohale ning oli tema ainus esikohahitt kantrisinglite edetabelis.
Danielsi omanimeline debüütalbum ilmus 1970. aastal. Tuntuks sai ta 1973. aastal lauluga "Uneasy Rider", mis jõudis USA singlite edetabelis üheksandale kohale. Karjääri jooksul andis ta välja kokku 30 stuudioalbumit. Aastatel 1974–1989 salvestas ta oma taustaansambli Charlie Daniels Bandi koosseisus.
Daniels tegi kaasa paljude teiste muusikute albumitel. Ta mängis kitarri, basskitarri või viiulit muuhulgas Leonard Coheni albumitel "Songs of Love and Hate" (1971) ja "Live Songs" (1973), Bob Dylani albumitel "Nashville Skyline" (1969), "New Morning" (1970) ja "Self Portrait" (1970), Marshall Tucker Bandi albumitel "A New Life" (1974) ja "Where We All Belong" (1974) ning Ringo Starri sooloalbumil "Beaucoups of Blues" (1970).
2019. aastal võeti ta Kantrimuusika Kuulsuste Halli. Ta oli 2008. aastast Grand Ole Opry liige.
Sankt Georgen bei Grieskirchen

Sankt Georgen bei Grieskirchen on vald ("Gemeinde") Austrias Ülem-Austria liidumaal Grieskircheni ringkonnas.
Sankt Georgen asub Hausruckviertelis. U. 14 % valla territooriumist on kaetud metsaga ja 78 % on haritav maa.
Vald kannab oma endiste isandate, Jörger von Tolleti perekonna vappi.
Sankt Thomas (Ülem-Austria)

Sankt Thomas on vald ("Gemeinde") Austrias Ülem-Austria liidumaal Grieskircheni ringkonnas.
Sankt Thomas asub Hausruckviertelis. U. 10 % valla territooriumist on kaetud metsaga ja 82 % on haritav maa.
Steegen

Steegen on vald ("Gemeinde") Austrias Ülem-Austria liidumaal Grieskircheni ringkonnas.
Steegen asub Hausruckviertelis. U. 9 % valla territooriumist on kaetud metsaga ja 82 % on haritav maa.
Lacrymaria pyrotricha

Lacrymaria pyrotricha on šampinjonilaadsete seltsi kuuluv liik seeni.
Piipar

Piipar (inglise keeles "pager") on kompaktne raadiosagedustel töötav seade, mis võtab vastu nii teksti- kui ka helisignaale. 
Piiparid töötati välja 1950. ja 1960. aastatel. Esimesi seadmeid kasutasid peamiselt haiglad ja hädaabiteenused. Piipar töötab raadiosagedustel ning sisaldab vastuvõtjat, väikest ekraani ja patareid. Algsemad mudelid suutsid edastada saajale vaid telefoninumbri, millele kasutaja pidi tagasi helistama. Hilisemad versioonid toetasid ka tekstsõnumeid ja helisignaale. Sõnumid edastati piiparile läbi teenusepakkuja keskjaama. 
Piiparite massiline kasutusaeg oli lühike. 1990. aastate lõpus ja 2000. aastate alguses toimus mobiilside kiire areng. Mobiiltelefonid pakkusid kahesuunalist suhtlust ning lisaks sellele toodi turule mitmed uued funktsioonid – internetiühendus ja rakendused, mis pakkusid rohkem isiklikku vabadust. Kui mobiiltelefonide hinnad langesid, kadus vajadus piiparite järele. Kuid teatud erialadel on see tehnoloogia siiani kasutuses. Nii kasutatakse neid seadmeid endiselt meditsiinis, kaevandustes ja päästeteenistuste töös, kus on oluline, et suhtlus töötaks ka piiratud mobiilileviga paikades ja seadmed oleks töökindlad.
Turvalisus.
Piiparitel on mobiiltelefonidega võrreldes teatud privaatsuse eelised ja puudused. Kuna ühesuunaline piipar on ainult passiivne vastuvõtja (ei saada tugijaama tagasi kinnitusteavet), ei saa ka selle asukohta jälgida. Kuid see võib olla ka ebasoodne, kuna piiparile saadetud sõnum peab olema edastatud kõikidele piipari teeninduspiirkonnas olevatelt saatjatelt. Seega kui piiparil on üleriigiline teenus, võivad kurjategijad või õiguskaitseorganid sellele saadetud sõnumit pealt kuulata kõikjal üleriigilises teeninduspiirkonnas.
Rünnakud.
17. septembril 2024 pani Iisrael väidetavalt toime massilise rünnaku Hezbollah' liikmete vastu Liibanonis ja Süürias, lõhates samal ajal nende piiparid, mis sisaldasid lõhkelaengut. Liibanoni tervishoiuasutused kinnitasid, et plahvatuste tagajärjel hukkus vähemalt üheksa inimest ja sai vigastada üle 2800 inimese. 2024. aasta veebruaris oli Hezbollah' liider Hassan Nasrallah käskinud rühmituse liikmetel mobiiltelefonide asemel kasutada piipareid, väites, et Iisrael on tunginud nende mobiiltelefonivõrku.
Mac Davis

Morris Mac Davis (21. jaanuar 1942 Lubbock, Texas – 29. september 2020 Nashville, Tennessee) oli USA kantrilaulja ja laulukirjutaja.
Ta alustas karjääri laulukirjutajana. Ta kirjutas Elvis Presleyle muuhulgas sellised laulud nagu "Memories", "In the Ghetto", "Don't Cry Daddy" ja "A Little Less Conversation". Ta kirjutas laule veel Glen Campbellile, Kenny Rogersile ja Bobby Goldsborole.
1970. aastatel alustas Davis ise lauljakarjääri. Tema debüütalbum "Song Painter" ilmus 1970. aastal. Tema lauljakarjääri tippaastad oli 1970–1986, mil ta andis välja kaheksateist stuudioalbumit. Tal oli sel ajal arvukalt kantrihitte, millest mitmed jõudsid ka USA singlite edetabelisse Billboard Hot 100. Davise suurim hitt oli "Baby, Don't Get Hooked on Me", mis oli 1972. aastal edetabelis Hot 100 kolm nädalat esikohal. Tema teised tuntumad laulud olid muuhulgas "One Hell of a Woman" (1974), "Stop and Smell the Roses" (1974) ja "It's Hard to Be Humble" (1980).
Lauljakarjääri kõrvalt mängis ta mitmetes filmides ning telesaadetes ja -sarjades. Aastatel 1974–1976 oli ta NBC-s oma telesaade "The Mac Davis Show".
2006. aastal võeti ta laulukirjutajate kuulsuste halli ("Songwriters Hall of Fame") liikmeks.
Cryptomyces

Cryptomyces on pigilaigulaadsete seltsi kuuluv seente perekond.
Ireen Wüst

Irene Karlijn Wüst (sündinud 1. aprillil 1986 Goirle'is) on endine Hollandi kiiruisutaja, kuuekordne olümpiavõitja.
Wüstist sai kõigi aegade edukaim kiiruisutamisolümplane, kes saavutas viitel taliolümpiamängudel järjest vähemalt ühe kuldmedali. Wüst on teine ​​sportlane (pärast briti Steve Redgrave'i), kes on võitnud kuldmedali viitel olümpiamängudel, nii suve- kui ka taliolümpiamängudel, ja esimene, kes on võitnud need individuaalaladel.
Alates 2006. aasta olümpiadebüüdist on Wüst võitnud kuus olümpiakulda ja on üks ajaloo edukamaid kiiruisutajaid, kes on üle 20 korra tulnud maailmameistriks nii mitmevõistluses kui ka individuaalvõistlustel. Tema suurimad õnnestumised tulid 1500 meetri ja 3000 meetri distantsidel. Wüst valiti kaks korda – 2006. ja 2014. aastal – Hollandi aasta sportlaseks ning pälvis 2013. aastal Oscar Mathiseni mälestuskarika.
Wüst on nii noorim Hollandi olümpiavõitja kui ka vanim kiiruisutamise kuldmedalist talimängude ajaloos. 19-aastaselt (12. veebruaril 2006) võitis ta 2006. aasta taliolümpiamängudel 3000 meetri distantsil kuldmedali; neli aastat hiljem 2010. aasta taliolümpiamängudel võitis ta 1500 meetrit; 2014. aasta taliolümpiamängudel võitis ta kaks kuld- ja kolm hõbemedalit, millega ta oli Sotši olümpiamängudelt enim medaleid võitnud sportlane. 2018. aasta taliolümpiamängudel võitis ta 1500 meetri distantsil olümpiakulla ja teenis kaks hõbemedalit 3000 meetris ja võistkondlikus jälitussõidus. Pärast rekordilist kuuendat kiiruisutamise kuldmedalit 1500 meetris ja pronksi võistkondlikus jälitussõidus 2022. aasta taliolümpiamängudel on ta võitnud rekordilised kolmteist olümpiamedalit, rohkem kui ükski teine ​​kiiruisutaja, tehes temast Hollandi edukaima sportlase olümpiamängudel. Ta on ka 7-kordne mitmevõistluse maailmameister, 15-kordne ühe distantsi maailmameister ja 5-kordne Euroopa mitmevõistlusemeister. 2014. aastal valis Reuters ta maailma parimaks naissportlaseks.
Välislingid.
[[Kategooria:Hollandi kiiruisutajad]]
[[Kategooria:Sündinud 1986]]
Ehalaine Vooremaa

Ehalaine Vooremaa (ka Eha-Laine Vooremaa; sünninimi Ehalaine Hakmann; 22. oktoober 1929 Põlva – 24. august 2024 Haapsalu) oli eesti õpetaja ja rahvatantsujuht.
1948. aastal lõpetas ta Haapsalu Õpetajate Seminari. 
Pärast Haapsalu Õpetajate Seminari lõpetamist töötas algklasside õpetajana Märjamaa Keskkoolis. 1950 jaanuaris arreteeriti süüdistatuna nõukogudevastases agitatsioonis. Vabanes 1954. aastal. Seejärel töötas Taebla Keskkoolis. 1956. aastast töötas ta õpetajana Haapsalu 1. Keskkoolis, hiljem Haapsalu gümnaasiumis.
Ta juhendas rahvatantsurühmi Märjamaal ja Haapsalus ning võttis juhendatud tantsurühmadega korduvalt osa üld- ja noorte tantsupidudest ning maakondlikest tantsupidudest. 
Isiklikku.
Tema abikaasa oli Endel Vooremaa, nende poeg on Vaiko Vooremaa.
Oscar Mathiseni mälestuskarikas

Oscar Mathiseni mälestuskarikas, mida nimetatakse ka "uisutamise-Oscariks", asutati 1959. aastal ja seda antakse igal aastal selle hooaja silmapaistvaimale kiiruisutajale. Auhinna hakkas välja andma Oslo Skøiteklub (Oslo Skating Club, OSK), et mälestada legendaarset Norra kiiruisutajat Oscar Mathisenit (1888–1954). Võitja saab auhinnaks skulptor Arne Durbani loodud Oscar Mathiseni kuju miniatuuri. Kuju ise asub Oslos Frogneri staadioni juures, kus Oscar Mathiseni saavutas palju meeldejäävamaid võite.
Võitja valitakse rahvusvaheliste võistluste tulemuste põhjal: olümpiamängud, maailmameistrivõistlused, Euroopa meistrivõistlused, kui need jäävad hindamisperioodi, maailma karikavõistlused, kõik muud rahvusvahelised võistlused Norra pinnal.
Kuni 1967. aastani võis auhinda sportlasele välja anda vaid üks kord, mis tähendas, et mõned silmapaistvad saavutused pidid tunnustamata jääda. Naistel ei lubatud isegi hääletada kuni 1987. aastani.
Rekordarv karikavõite on Eric Heidenil, kes võitis aastatel 1977–1980 neli korda järjest, edestades Ard Schenki (1970–1972), Johann Olav Kossi (1990, 1991, 1994) ja parima naisena Gunda Niemann-Stirnemanni (1995, 1996, 1997).
Roman Urb

Roman Urb (kuni 27. mai 1935 Roman-Gerard Pokk (Bock); 8. oktoober 1927 Tallinn – 5. veebruar 1998 Tallinn) oli Eesti arhitekt.
Ta lõpetas 1947. aastal Põltsamaa Keskkooli ja 1953. aastal Tallinna Polütehnilise Instituudi ehitusteaduskonna arhitektuuriosakonna.
Ta töötas arhitektina RPI Linnaehitusprojektis ja RPI Eesti Projektis.
Taufkirchen an der Trattnach

Taufkirchen an der Trattnach on vald ("Marktgemeinde") Austrias Ülem-Austria liidumaal Grieskircheni ringkonnas.
Taufkirchen asub Hausruckviertelis. U. 14 % valla territoorumist on kaetud metsaga ja 78 % on haritav maa.
Tollet

Tollet on vald ("Gemeinde") Austrias Ülem-Austria liidumaal Grieskircheni ringkonnas.
Tollet asub Hausruckviertelis. U. 18 % valla territooriumist on kaetud metsaga ja 72 % on haritav maa.
Jörger von Tolleti aadlisuguvõsa on saanud nime küla järgi.
Waizenkirchen

Waizenkirchen on vald ("Marktgemeinde") Austrias Ülem-Austria liidumaal Grieskircheni ringkonnas.
Waizenkirchen asub Hausruckviertelis. U. 10 % valla territooriumist on kaetud metsaga ja 80 % on haritav maa.
Wallern an der Trattnach

Wallern an der Trattnach on vald ("Marktgemeinde") Austrias Ülem-Austria liidumaal Grieskircheni ringkonnas.
U. 10 % valla territooriumist on kaetud metsaga ja 76 % on haritav maa.
Weibern (Ülem-Austria)

Weibern on vald ("Gemeinde") Austrias Ülem-Austria liidumaal Grieskircheni ringkonnas.
Weibern asub Hausruckviertelis. U. 11 % valla territooriumist on kaetud metsaga ja 76 % on haritav maa.
Wendling

Wendling on vald ("Gemeinde") Austrias Ülem-Austria liidumaal Grieskircheni ringkonnas.
Wendling asub Hausruckviertelis. U. 9 % valla territooriumist on kaetud metsaga ja 79 % on haritav maa.
David Brooks (jalgpallur)

David Robert Brooks (sündinud 8. juulil 1997 Warringtonis) on Inglismaal sündinud Walesi jalgpallur, kes mängib äärepoolkaitsja või ründava poolkaitsjana Inglismaa Premier League'i klubis Bournemouth ja Walesi jalgpallikoondises.
Aastatel 2004–2014 kuulus ta Manchester City noorteakadeemiasse. Seejärel liitus ta Sheffield Unitediga. Hooaja 2015/16 esimeses pooles oli ta Sheffield Unitedist laenul Inglismaa tugevuselt viienda liiga klubis Halifax Town. Sheffield Unitedi põhimeeskonnas debüteeris Brooks Inglismaa esiliigas hooajal 2017/18.
2018. aasta juulis liitus ta 11,5 miljoni naelsterlingi eest Bournemouthiga, kellega sõlmis nelja-aastase lepingu. Inglismaa kõrgliigas lõi Brooks esimese värava 1. oktoobril 2018 mängus Crystal Palace'i vastu. Hooajal 2018/19 lõi ta Inglismaa kõrgliigas kokku seitse väravat. Suur osa järgmisest hooajast jäi tal vigastuse tõttu vahele ning ühelgi järgmisel hooajal ei ole ta Inglismaa kõrgliigas hooajaga 2018/19 võrreldavat hooaega enam teinud. Hooaja 2023/24 teises pooles oli ta laenul Bournemouthist laenul Inglismaa esiliigaklubis Southampton ning aitas Southamptonil tagasi Inglismaa kõrgliigasse jõuda.
2017. aastal mängis Brooks viis korda Inglismaa kuni 20-aastaste koondises. Pärast seda otsustas ta Walesi koondise kasuks (tema ema on Walesi päritolu). Walesi rahvuskoondises tegi Brooks debüüdi 10. novembril 2017 MM-i valikmängus Prantsusmaa vastu. Koondisekarjääri esimese värava lõi ta 8. juunil 2019 EM-i valikmängus Horvaatia vastu. Brooks kuulus Walesi koondisse 2021. aasta Euroopa meistrivõistlustel.
Reet Roop

Reet Roop (sündinud 1957) on eesti muuseumitöötaja.
Ta on lõpetanud Eesti Põllumajanduse Akadeemia maakorraldusinsenerina.
Aastatel 2001–2021 töötas ta Põlva Talurahvamuuseumi (1. juulist 2019 Karilatsi Vabaõhumuuseumi) direktorina.
Ta on olnud ka Võru Instituudi muuseumiosakonna juhataja.
Spioonikaamera

Spioonikaamera on väike, diskreetne ja sageli hästi varjatud kaamera, mis on mõeldud salajaseks pildistamiseks või filmimiseks. Seda tüüpi kaamerad on kasutusel nii professionaalsetes spioonimissioonides, valveseadmetes kui ka igapäevastes olukordades, kus on vaja salaja dokumenteerida teatud sündmusi või olukordi. Spioonikaamerad võivad olla peidetud erinevatesse esemetesse, nagu pastakad, kellad, prillid või isegi nööbid.
Teine tuntud spioonikaamerate tootja on Minox, mille lõi Walter Zapp, eestlasest insener. Minox sai kuulsaks oma pisikeste ja kvaliteetsete kaameratega, mida kasutasid nii spioonid kui ka entusiastid üle maailma. Walter Zappi loodud Minox-kaamerad on saanud isegi sümboliks klassikalistele spiooniseadmetele.
Üks kuulsamaid spioonikaamerate tootjaid on Valdeldis, mille asutas Eesti leiutaja Vahur Ents. Valdeldis on tuntud oma innovaatiliste ja väga väikeste kaamerate poolest, mis olid oma ajast ees.
Kirchdorf an der Krems

Kirchdorf an der Krems on linn "(Stadtgemeinde)" Austrias Ülem-Austria liidumaal Kremsi jõe ääres, Kirchdorfi ringkonna halduskeskus. Asustatud ilmselt 903. aastaks.
David Baker

David Baker (sündinud 6. oktoobril 1962 Seattle'is) on Ameerika Ühendriikide biokeemik.
Ta on Washingtoni Ülikooli biokeemia professor ja Ameerika Ühendriikide Riikliku Teaduste Akadeemia liige.
2024. aastal sai ta Nobeli keemiaauhinna valkude arvutusliku disaini alase töö eest. Ta jagas auhinda Demis Hassabise ja John Jumperiga, kes pälvisid selle valkude struktuuri ennustamist võimaldava töö eest.
Demis Hassabis

Demis Hassabis (sündinud 27. juulil 1976) on Suurbritannia informaatik, neuroteadlane ja ettevõtja, kelle peamine uurimis- ja tegevusala on tehisintellekt.
Tal on magistrikraad arvutiteaduses Cambridge'i Ülikoolist ja doktorikraad kognitiivses neuroteaduses University College Londonist.
Ta on DeepMindi ja Isomorphic Labsi kaasasutaja.
2024. aastal sai ta teenete eest tehisintellekti arendamises Briti impeeriumi ordu komandöriks.
2024. aastal sai ta koos John Jumperiga Nobeli keemiaauhinna valkude struktuuri ennustamist võimaldava töö eest; nad jagasid seda David Bakeriga, kes pälvis auhinna valkude arvutusliku disaini alase töö eest.
John Jumper

John Michael Jumper (sündinud 1985 Little Rockis) on Ameerika Ühendriikide keemik ja ettevõtja.
Ta on lõpetanud 2007. aastal Vanderbilti Ülikooli füüsika ja matemaatika alal ning saanud 2010. aastal Cambridge'i Ülikoolist magistrikraadi teoreetilises tihkainefüüsikas ja 2012. aastal Chicago Ülikoolist magistrikraadi teoreetilises keemias. 2017. aastal kaitses ta Chicago Ülikoolis doktoriväitekirja teoreetilises keemias.
2024. aastal sai ta koos Demis Hassabisega Nobeli keemiaauhinna valkude struktuuri ennustamist võimaldava töö eest; nad jagasid seda David Bakeriga, kes pälvis auhinna valkude arvutusliku disaini alase töö eest.
Hartle'i-Hawkingi seisund

Hartle'i-Hawkingi seisund (ka "Hartle'i-Hawkingi mudel") on teoreetilises füüsikas mudel, mis käsitleb Universumi seisundit enne Plancki arenguetappi.
Mudeli esitasid 1983. aastal selle autorid James Hartle ja Stephen Hawking.
Hartle ja Hawking leiavad, et kui saaksime Universumi algusse ajas tagasi rännata, märkaksime, et üsna lähedal sellele, mis võis olla algus, annab aeg teed ruumile, nii et seal on ainult ruum ja mitte aeg.
Täpsemalt kujutab Hartle'i-Hawkingi seisund endast hüpoteetilist vektorit universumi lainefunktsiooni kirjeldava kvantgravitatsiooni teooria Hilberti ruumis. Selle teooria kohaselt lahknes aeg, nagu seda tänapäeval vaadeldakse, kolmemõõtmelisest dimensioonist pärast seda, kui Universum jõudis Plancki arenguetappi.
Võib näidata, et selline universumi lainefunktsioon vastab ligikaudu Wheeleri-DeWitti võrrandile.
Galaktikatevaheline ruum

Galaktikatevaheline ruum (inglise keeles "intergalactic space") on galaktikate vaheline füüsiline ruum, mis on täidetud sooja-kuuma galaktikatevahelise keskkonnaga.
Galaktikate suuremastaabilise jaotuse uuringud näitavad, et Universumil on kärjetaoline struktuur. Galaktikate rühmad ja parved asuvad piki filamente ja hõivavad umbes kümnendiku kogu ruumist. Ülejäänud osas eristatakse kosmilisi tühimikke, kus galaktikaid peaaegu ei esine.
Kaootilise inflatsiooni teooria

Kaootilise inflatsiooni teooria on universumi arengustsenaarium universumi inflatsioonimudeli jaoks. Teooria pakub lihtsa viisi universumi inflatsiooni kirjeldamiseks võnkuva skalaarvälja abil. Teatud eeldustel saab võimalikuks multiversumis erinevate elementaarosakestega universumite ja nende vastastikmõju seaduspärasuste olemasolu.
Teooria kirjeldus.
Kaootilise inflatsiooni stsenaariumi kirjeldas esmakordselt Andrei Linde 1983. aastal. Kui varem oli inflatsiooniteoorias kasutatud erineva keerukusega stsenaariume, siis kaootilise inflatsiooni stsenaarium osutus eelmistega võrreldes oluliselt lihtsamaks. See ei nõudnud ei termodünaamilist tasakaalu, ülejahutamist ega paisumist valevaakumis.
Kaootilise inflatsiooni teooria selgitamiseks võetakse arvesse ruuttihedusega potentsiaalenergia skalaarvälja:
 formula_1
Energiafunktsioonil on minimaalne väärtus kui formula_2, mille lähedal võib oodata skalaarvälja võnkumisi. See kehtib aga ainult mittepaisuva universumi kohta. Kiiresti paisuva Universumi puhul skalaarväli aeglaselt väheneb ("veereb alla") ja mida kiiremini universum paisub, seda aeglasemalt kahaneb välja potentsiaalne energia.
Antud välja evolutsiooni kirjeldamiseks kasutatakse kahte võrrandit – väljavõrrandit ja Einsteini võrrandit:
 formula_3
 formula_4
kus
formula_5 – Hubble'i konstant universumile mastaabifaktoriga formula_6 (universumi suurus), 
formula_7 vastavalt avatud, lameda ja kinnise mudeli jaoks, 
formula_8 – Plancki mass,
formula_9, kus formula_10 – gravitatsioonikonstant.
Esimene võrrand meenutab harmoonilise ostsillaatori liikumisvõrrandit, kus x(t) asemel kasutame formula_11, аga formula_12 kirjeldab keskkonna viskoossust ostsillaatori jaoks.
Algtingimused eeldavad skalaarvälja suurt väärtust formula_13, mille tulemusena algstaadiumis (kuni formula_14 sekundit) universumi suurus formula_6 kasvab eksponentsiaalselt. Niipea, kui Universumi suuruse kasvu tõttu skalaarväli formula_13 muutub piisavalt väikeseks, inflatsioon lõpeb ja väli hakkab võnkuma miinimumi lähedal formula_17. Teooria eeldab veel, et nagu iga kiiresti võnkuva klassikalise välja puhul, hakkab see osakeste paaride sünni tõttu energiat kaotama. Need osakesed jõuavad üksteisega interaktsiooni tulemusena termodünaamilisse tasakaalu ja sellest hetkest alates kirjeldatakse seda osa kuuma universumi standardteooriaga.
Uue teooria peamine erinevus on inflatsioonilise Universumi suuruse ülikiire kasvutempo: formula_14 sekundi jooksul Plancki pikkusest tohutu suuruseni (formula_19cm). Kuigi mõõtmed sõltuvad kasutatavast mudelist, osutub universumi suurus vaadeldava universumi suurusest palju suuremaks.
Kui vaadelda universumit, millel on suur hulk piirkondi skalaarväljaga formula_13 (jaotatatud juhuslikult), siis mõnes piirkonnas osutub väli inflatsiooni alustamiseks ebapiisavaks, samas kui teistes piirkondades on see piisavalt suur. Just viimastest piirkondadest tekivad esialgsest kaosest universumite piirkonnad ja piirkondade suurused ületavad märgatavalt vaadeldava universumi suurust. Seetõttu nimetas Linde selle teooria kaootilise inflatsiooni teooriaks.
Anna-Kaisa Oidermaa

Anna-Kaisa Oidermaa (sündinud 9. märtsil 1981) on eesti psühholoog.
Ta on lõpetanud Akadeemia Nord Õigusgümnaasiumi. 
2007. aastal lõpetas ta Tartu Ülikooli psühholoogia eriala.
Ta on töötanud Põhja-Eesti Regionaalhaigla psühhiaatriakliiniku esmaste psühhooside osakonnas psühholoogina.
Ta on portaali Peaasi.ee asutaja ja tegevjuht.
Barry Wilmore

Barry Eugene Wilmore (sündinud 29. detsembril 1962) on Ameerika Ühendriikide mereväe katselendur ja NASA astronaut.
Wilmore sai Tennessee Tehnikaülikoolist bakalaureuse- ja magistrikraadi elektrotehnikas ning magistrikraadi lennusüsteemide erialal Tennessee Ülikoolist. Ta sai pärast Ameerika Ühendriikide mereväe katselendurite kooli lõpetamist mereväe katselenduriks. Wilmore osales mereväelendurina Lahesõjas.
Wilmore valiti NASA astronaudiks 2000. aastal. Tema esimene kosmosemissioon oli STS-129. 2014. ja 2015. aastal oli ta Rahvusvahelise kosmosejaama 41. ja 42. ekspeditsiooni liige. 2024. aastal osales Wilmore Boeing Crew Flight Testil ning jäi missioonil kosmoselaevaga tekkinud probleemide tõttu kosmosejaama tagasilendu ootama. Ta naasis kosmosest 18. märtsil 2025 SpaceX Crew-9 pardal.
Yamato (Kanagawa)

Yamato (大和市 "Yamato-shi") on linn Jaapanis Kanagawa prefektuuris Honshū saarel. Asub Tōkyōst ja Sagamiharast lõunas.
Linnastaatuse sai 1959. aastal.
1. detsembril 2024 oli linna elanike arv 244 256.
Willys MB

"Ameerika Ühendriikide automargi kohta vaata artiklit Jeep."
"Teiste tähenduste kohta vaata artiklit Jeep (täpsustus)."
"Autotüübi kohta vaata artiklit Maastikuauto."
"Termini kohta vaata artiklit Villis."
Willys MB ja Ford GPW (ametlikult U.S. Army truck, 1⁄4‑ton, 4×4, command reconnaissance, tavaliselt Willys Jeep või Jeep) on Ameerika Ühendriikide sõjaväemaastur. Teise maailmasõja liitlastele valmistati aastatel 1941–1945 kokku üle 600 000 sellise auto. See oli ka esimene nelikveoline auto, mida valmistati üle 100 000.
Willys MB kaalub ligi veerand tonni ning see oli teise maailmasõja ajal Ameerika Ühendriikide relvajõudude põhiline maastikuauto. See moodustas ligi 25% kõikidest sõja ajal toodetud Ameerika Ühendriikide sõidukitest. Willys MB ja Dodge WC moodustasid umbes kaks kolmandikku sõja ajal Ameerika Ühendriikides toodetud kergetest nelikveolistest autodest. Willyseid saadeti suures koguses ka liitlastele, sh Nõukogude Liidule. Nõukogude Liidule saadeti umbes 50 000 Willyst, mis oli umbkaudu sama palju kui Natsi-Saksamaa kokku enda Kübelwageneid valmistas.
Liitlasvägede ülemjuhatajana Euroopas Dwight Eisenhower märkis oma memuaarides, et kõrgemate sõjaväelaste arvates oli Willyse maastur üks viiest kõige olulisemast varustuselemendist, mis liitlastele Euroopas ja Aafrikas edu tõid. Kindral George Marshall nimetas seda sõidukit Ameerika suurimaks panuseks kaasaegsesse sõjandusse. Aastal 1991 nimetas Ameerika Mehhaanikainseneride Selts Willyse maasturi "rahvusvaheliseks ajaloolise mehhaanikainseneeria verstapostiks".
Pärast teist maailmasõda leidis originaalse ehitusega Willys kasutust Korea sõjas. Aastatel 1949 ja 1952 läbis mudel uuenduskuuri (vastavalt Willys M38 ja Willys M38A1). Aastal 1960 lasi Ford välja uue disainiga maasturi Ford M151 MUTT, millest sai Willyse järeltulija. Willys MB eeskujul hakati maastureid tootma üle maailma (nii litsentsi alusel kui koopiana), alguses sõjaväe tarbeks ja hiljem ka tsiviilkasutusse. Willys tõi 1945. aastal turule tsiviilauto Jeep CJ, millest sai esimene masstoodetud tsiviilmaastur. Nimi "Jeep" muudeti firmamärgiks ning sealt on näiteks eesti keelde jõudnud sõnad "džiip" ja "villis". Praegu on sarnase kujundusega saadaval mudel Jeep Wrangler.
Vickers (kuulipilduja)

"Mitte segi ajada kergekuulipildujaga Vickers-Berthier ega kuulipildujaga Vickers K."
Vickers on Suurbritannia raskekuulipilduja. See on vesijahutusega, kasutab moona .303 British ning seda tootis ettevõte Vickers Limited algselt Briti armee jaoks. Vickersit sai kasutada kolmekesi, kuid selle liigutamiseks läks vaja rohkem sõdureid: laskur, laadur ja relva, moona ning selle osade kandjad. See oli kasutuses juba enne esimest maailmasõda ning jäi teenistusse 1960. aastateni. Vickersi õhkjahutusega mudelit kasutasid mitmed esimese maailmasõja liitlasriigid ka lennukitel.
Vickers oli tuntud hea vastupidavuse poolest. Väidetavalt õnnestus ühel Briti armee üksusel 1916. aasta augustis enda kümnest Vickersi kuulipildujast hoida vaenlast 12 tundi pideva tule all. Kokku lasti toona tõrgeteta miljon padrunit.
Archer (tankihävitaja)

Archer (inglise keelest "Vibukütt") on Suurbritannia tankihävitaja. See konstrueeriti teise maailmasõja ajal, kui tanki Valentine šassiile paigaldati kahur Ordnance QF 17-pounder. Ehituse poolest on Archer eriline, kuna selle kahur ei ole suunatud mitte ette-, vaid tahapoole.
Ettevõte Vickers-Armstrongs valmistas märtsist 1943 kuni maini 1945 kokku 655 Archerit. Sõja ajal kasutati seda peamiselt Loode-Euroopas ja Itaalias. Pärast 1948. aasta Araabia-Iisraeli sõda sai Egiptuse armee 200 Archer tankihävitajat. Mõningaid neist kasutas Egiptus Iisraeli vastu 1956. aasta konfliktis. Jordaania sai 1952. aastal 36 Archer tankihävitajat.
Crew Dragon Endurance

Crew Dragon Endurance ("Endurance" ehk 'vastupidavus', seerianumber C210) on SpaceXi kolmas aktiivses kasutuses olev Dragon 2 korduvkasutatav kosmoselaev. 
See startis esmakordselt 11. novembril 2021 kui viis Rahvusvahelisse kosmosejaama (ISS) missiooni SpaceX Crew-3. Endurance on hiljem lennanud 2022. aasta oktoobris startinud Crew-5 missioonil ja 2023. aasta augustis startinud Crew-7 missioonil. Kapsel sai nime SpaceX-i ja NASA meeskondade auks, kes ehitasid kosmoselaeva COVID-19 pandeemia ajal ning Ernest Shackletoni laeva Endurance järgi.
Ajalugu.
7. oktoobril 2021 teatati, et Dragon C210 kannab nime Endurance. NASA astronaut Raja Chari ütles, et see nimi austab SpaceX-i ja NASA meeskondi, kes kosmoselaeva ehitasid ja sellega lendavaid astronaute koolitasid. See nimi on ka austusavaldus laevale Endurance, mida Shackletoni ekspeditsioon kasutas Antarktikasse jõudmiseks. Kolmemastiline laev uppus 1915. aastal pärast seda, kui see oli enne Antarktikasse jõudmist jäässe kinni jäänud ning leiti Crew-3 missiooni ajal.
Valentine (tank)

Valentine on Suurbritannia jalaväetank. Selle põhimudelit toodeti teise maailmasõja ajal üle 8000 ehk see moodustas brittide tankitoodangust ligi veerandi. Erimudelitel oli täiustatud soomus, relvastus või mootor. Suurbritannia saatis Valentine'i tanke sõja ajal suures koguses Nõukogude Liidule ning neid toodeti litsentsi alusel ka Kanadas. Britid kasutasid Valentine'i Põhja-Aafrika kampaanias ning seda peeti üldiselt võrdlemisi tugevaks ja usaldusväärseks.
Xenasmatella vaga

Xenasmatella vaga on pilvikulaadsete seltsi kuuluv liik seeni.
Seen kasvab enamasti lamakuuskede alakülgedel. Muutub KOHi toimel lillakas-mustaks.
Dottie West

Dottie West (sündinud Dorothy Marie Marsh; 11. oktoober 1932 Frog Pond, Maconi maakond, Tennessee – 4. september 1991 Nashville, Tennessee) oli USA kantrilaulja ja laulukirjutaja.
West alustas lauljakarjääri 1960. aastatel. 1963. aastal sõlmis ta lepingu RCA Recordsiga ja samal aastal ilmus tema debüütsingel. 1965. aastal pälvis ta laulu "Here Comes My Baby" eest Grammy auhinna. West oli esimene naiskantrilaulja, kes Grammy auhinna sai. 1966. aastal jõudis tema "Would You Hold It Against Me" Billboardi kantrisinglite edetabelis viiendale kohale. 1969. aastal andis ühise albumi välja koos Don Gibsoniga ja 1970. aastal koos Jimmy Deaniga.
Westi suurimateks soolohittideks olid "Country Sunshine" (1973), mis sai tuntuks Coca-Cola telereklaamist, ning "A Lesson in Leavin'" (1980) ja "Are You Happy Baby?" (1980), mis mõlemad jõudsid kantrisinglite edetabelis esikohale. West salvestas mitu hitti koos Kenny Rogersiga, sh kantrisinglite edetabelis esikohale jõunud "Every Time Two Fools Collide" (1978), "All I Ever Need Is You" (1979) ja "What Are We Doin' in Love" (1981). Aastatel 1965–1984 andis West välja 28 sooloalbumit.
Karjääri hilisemas perioodis sattus West mitmete probleemide küüsi, ta lahutas oma kolmandast abikaasast ja sattus rahaprobleemidesse. Ta hukkus 58-aastaselt autuõnnetuses.
2018. aastal võeti ta Kantrimuusika Kuulsuste Halli liikmeks. Ta oli Grand Ole Opry liige.
Fieseler Fi 103

"Teiste tähenduste kohta vaata artiklit V1."
Fieseler Fi 103 (ka V-1 lendpomm, saksa keeles Vergeltungswaffe 1 ("Kättemaksurelv 1"); liitlaste seas buzz bomb (inglise keelest "sumisev pomm"), doodlebug ("maipõrnikas") või Maikäfer (saksa keelest "Maipõrnikas")) on Saksa piloodita reaktiiv-lendpomm.
V-1 oli esimene nn "Vergeltungswaffen" (V-relv) ning seda kasutati Londoni pommitamisel. Luftwaffe alustas selle (V-1) arendamist teise maailmasõja alguses 1939. aastal Peenemünde uurimiskeskuses, projekti koodnimi oli "Kirsikivi". Kuna trampliinil algkiirenduse saanud V-1 lennukaugus oli võrlemisi väike, pommitati sellega Suurbritanniat Prantsuse Pas-de-Calais' ja Hollandi rannikul asunud lasketrampliinidelt. V-1 heideti Brittide suunas ka lennukitelt Heinkel He 111.
Wehrmacht lasi esimese lendava reaktiivpommi V-1 Londoni pihta 13. juunil 1944 ehk nädal pärast liitlaste edukat maabumist Prantsusmaa rannikul. Tippajal lennutati päevas Kagu-Inglismaa pihta üle saja V-1, sõja jooksul kokku 9521 V-1-te. Liitlastel õnnestus kõik Suurbritanniale piisavalt lähedal asunud lasketrampliinid kahjutuks teha oktoobriks 1944, pärast seda võtsid sakslased ette sihtmärgid Belgias, kuhu lasti 2448 V-1-te. Rünnakud lõppesid vaid kuu aega enne sõja lõppu Euroopas, viimane laskeplatvorm Madalmaades hävitati 29. märtsil 1945.
Britid algatasid Saksa V-1-de vastu võitlemiseks operatsiooni Crossbow (inglise keelest "Amb"), mille raames kasutati õhutõrjekahureid, aerostaate ning lennukeid. Sakslaste V-1 laskeplatvormid ja laod olid liitlasvägede pommitusrünnakute tähtsateks sihtmärkideks.
Väidetavalt katsetasid sakslased V-1 1944. aastal ka Soomes Tornios. Mitmed Soome sõdurid andsid teada, et märkasid õhkutõusvat väikest Saksa lennukit, mis nägi välja nagu pomm. Rindel olnud soomlased nägid samuti Saksa lennukit, mille mootor äkitselt seiskus, mis selle peale hakkas kiiresti langema ning maapinnal plahvatas, jättes sellele 20–30-meetrise läbimõõduga kraatri. Soome sõduritele oli V-1 tuntud kui "lendtorpeedo".
Kaie Kerem

Kaie Kerem (23. veebruar 1945 Tallinn – 14. september 2021) oli eesti majandusteadlane.
Haridus.
Lõpetas 1963 Tallinna 20. Keskkooli ja 1969 Tartu Riikliku Ülikooli majandusteaduskonna majandusmatemaatika erialal. Õppis Tallinna Polütehnilise Instituudi aspirantuuris 1971–1974 ning sai majandusteaduste kandidaadi kraadi 1975. Täiendas end Saksamaal Marburgi Ülikoolis 1994, 1995 ja Kieli Ülikoolis 1997 ning Kanadas Dalhousie Ülikoolis 1996.
Töökäik.
Oli 1969–1971 Üleliidulise Kaubanduskonjunktuuri Teadusliku Uurimise Instituudi teadur. 1975–2016 töötas Tallinna Tehnikaülikooli rahanduse ja majandusteooria instituudis (kuni 1990 poliitilise ökonoomia kateeder, 1990–1992 majandusteooria kateeder, 1992–2001 teoreetilise majandusteaduse ja -metodoloogia instituut, 2001–2012 rahvamajanduse instituut) assistendi, vanemõpetaja, dotsendi, aseprofessori ja professorina (alates 1996). Oli instituudi direktor 2000–2016.
Teadustöö.
Uuris majanduspoliitikat, tööjõuprobleeme ning tervishoiu- ja sotsiaalkaitsesüsteemi majanduslikke aspekte.
Isiklikku.
Majandusteadlane Katri Kerem on Kaie Keremi tütar.
Üüratu talendi talumatu taak

"Üüratu talendi talumatu taak" on 2022. aasta märuli-komöödiafilm, mille režissöör on Tom Gormican. Filmi peaosas on Nicolas Cage väljamõeldud versioonina endast, kes võtab vastu miljoni dollari pakkumise üles astumaks oma superfänni sünnipäeval. Filmis astuvad üles ka Pedro Pascal, Sharon Horgan, Ike Barinholtz, Alessandra Mastronardi, Jacob Scipio, Neil Patrick Harris, Tiffany Haddish ja Caroline Boulton.
Ex Machina

"Ex Machina" on 2014. aastal valminud Briti ulmefilm, mille kirjutas ja lavastas Alex Garland. Filmi peaosades on Domhnall Gleeson, Alicia Vikander ja Oscar Isaac. 
Film räägib noorest programmeerijast, kes võidab ettevõttesisese loterii veetmaks nädala mägedes ettevõtte juhiga. Mägedesse jõudes ilmneb, et loterii auhinnaks polnud lihtne puhkus vaid võimalus osaleda humanoidrobotiga Turingi testis.
Xylodon nespori

Xylodon nespori on klassi "Agaricomycetes" kuuluv kandseente liik.
Seen kasvab tavaliselt lamakuuskedel ja on väikeste harunevate tüügastega.
Universal Carrier

Universal Carrier (inglise keelest "Universaalkandja"; alguses Bren Gun Carrier ("Breni Püssi Kandja")) on Suurbritannia soomustransportöör. Seda valmistati muuhulgas tehases Vickers-Armstrongs.
Esimesed mudelid (Bren Gun Carrier ja Scout Carrier) jõudsid teenistusse juba enne teist maailmasõda, täiustatud mudel Universal Carrier võeti kasutusse 1940. aastal.
Rahvaste Ühenduse riigid kasutasid Universal Carrieri soomukeid teises maailmasõjas väga laialdaselt, peamiselt kas sõdurite või varustuse transpordiks või kuulipildujaplatvormina.
Bernard Quintin

Bernard Quintin (sündinud 1971) on Belgia diplomaat ja prantsuskeelse liberaalse erakonna Mouvement Réformateur poliitik. Ta oli 2. detsembrist 2024 kuni 3. veebruarini 2025 Belgia välisminister. Alates 3. veebruarist 2025 on ta Belgia siseminister.
Ta omandas aastal 1993 Université libre de Bruxellesis kraadi keskaegse ajaloo alal ja töötas seejärel mõnda aega Belgias ja Mehhikos õpetajana, enne kui ta oma ametialaselt ümber kvalifitseerus. Pärast rahvusvaheliste suhete magistrikraadi omandamist asus ta novembris 2001 tööle Belgia Välis-, Väliskaubandus- ja Rahvusvahelise Koostööministeeriumi riigiametnikuna. Märtsis 2011 lahkus ta sellelt ametikohalt, et asuda tööle arengukoostööminister Olivier Chasteli büroosse, algul pressiesindaja ja hiljem personaliülemana. Veebruaris 2012 naasis ta diplomaatia juurde, seekord peakonsulina Brasiilias Rio de Janeiros. Oktoobrist 2016 kuni aprillini 2019 oli ta Belgia suursaadikuks Burundis. Seejärel töötas ta aastatel 2019–2020 välis- ja kaitseminister Philippe Goffini personaliülemana.
Novembris 2020 määrati ta Euroopa diplomaatilise teenistuse välisteenistuse Aafrika asepeadirektoriks. Aastal 2023 lahkus ta sellelt ametikohalt, et saada Euroopa asjade peadirektori kohusetäitjaks föderaalses avaliku teenistuse välisasjades, kus ta aitas juhtida Belgia Euroopa Liidu eesistumist. Aastal 2024 osutus ta parimaks kandidaadiks Ida-Aafrika järvede piirkonna Euroopa erisaadikuks, kuid Rwanda vastuseisu tõttu teda ametisse ei määratud.
30. novembril 2024 nimetas liberaalne erakond Mouvement Réformateur ta Belgia välisministriks (Hadja Lahbibi asemel). Kaks päeva hiljem 2. detsembril 2024 vannutas Belgia kuningas Philippe I ta ametisse.
Saatan ei puhka

"Saatan ei puhka" on 2020. aasta Ameerika Ühendriikide psühholoogiline krimifilm, mille režissöör on Antonio Campos. Film on loodud Donald Ray Pollocki samanimelise romaani ainetel. Filmi keskmes on tegelased kahest väikelinnast, üks Ohios ja teine Lääne-Virginias, kelle elud põimuvad II maailmasõja lõpust kuni 1960-dateni. Pearollides on Tom Holland, Bill Skarsgård, Sebastian Stan, Robert Pattinson, Riley Keough, Haley Bennett, Eliza Scanlen, Mia Wasikowska ja Jason Clarke.
Film linastus valitud kinodes 11. septembril 2020 ja Netflixis 16. septembril 2020. See pälvis vastandlikke hinnanguid kriitikutelt, kes kiitsid esitusi (eriti Hollandi ja Pattinsoni), kuid kritiseerisid filmi pikkust ja tumedat tooni.
Kurogane Tüüp 95

Kurogane Tüüp 95 on Jaapani maastikuauto. Seda valmistas autotootja Tokyu Kogyo Kurogane ning Jaapani keiserlik armee kasutas seda nii teises Hiina-Jaapani sõjas kui teises maailmasõjas. Aastatel 1936–1944 toodeti umbes 4700 sellist mudelit ning see oli ainus Jaapani sõjaväes kasutusel olnud täielikult Jaapanis valmistatud sõjaväeauto (kuigi kasutati Jaapanist pärit tsiviilautosid). Selle hüüdnimed olid Yonki (jaapani keelest "Nelikveoline") ja Daruma (budistlik hea õnne sümbol).
See oli üks maailma esimesi masstoodetud nelikveolisi autosid, enne seda jõudsid masstootmisesse vaid Laffly V15 (1937), GAZ-61 (1938) ja Willys MB (1941).
Tüüp 95 mahutab kolm inimest: kaks esimesele ning üks tagumisele istmele. Kahesilindrilise mootori võimsus on 24 kW ning see oli Hiina külmas kliimas töökindel. Auto varustusse ei kuulunud relvi ega soomustust. Võrreldes Jaapani armee mootorrattaga Tüüp 97 oli Tüüp 95 kõvasti parema maastikuläbivusega. Tänu suurtele ratastele õnnestus sõita ka mudastes või lumistes tingimustes.
Tüüp 93 (raskekuulipilduja)

Tüüp 93 13-mm raskekuulipilduja (jaapani keeles 九三式十三粍機銃, "Kyū-san Shiki Jū-san Mirimētoru Kijū") on Jaapani raskekuulipilduja. Tegu on litsentsi alusel valmistatud koopiaga Prantsuse relvast Hotchkiss 13 mm M1929. Jaapan kasutas Tüüp 93 nii teises Hiina-Jaapani sõjas kui teises maailmasõjas raskekuulipilduja või õhutõrjerelvana.
Bill Skarsgård

Bill Istvan Günther Skarsgård (sündinud 9. augustil 1990 Stockholmis) on Rootsi näitleja. 
Ta on tuntud eeskätt kloun Pennywise’i kehastajana õudusfilmides "See" (2017) ja "" (2019). Lisaks on ta üles astunud õudussarjades "Hemlock Grove" (2013–2015) ja "Castle Rock" (2018–2019) ning filmides "Õuduste korter" (2022) ja "Nosferatu" (2024).
Skarsgård on näidelnud ka filmides "Simple Simon" (2010), "Üheksa päeva" (2020), "" (2016), "Plahvatuslik blond" (2017) ja "John Wick 4" (2023).
Isiklikku.
Skarsgård sündis Stockholmis näitleja Stellan Skarsgårdi ja arst My Skarsgårdi pojana. Tal on seitse õde-venda, sealhulgas näitlejad Alexander, Gustaf ja Valter . 
Skarsgårdi elukaaslane on näitleja Alida Morberg. 2018. aasta oktoobris sündis paaril esimene laps. Nad said 2023. aastal teise lapse 
2024. aasta veebruaris arreteeriti ja trahviti Skarsgårdi Rootsis marihuaana omamise eest.
Must süldik

Must süldik ("Exidia nigricans"), ka harilik süldik (varasema nimega "Exidia plana"), on kandseente hulka kuuluv seeneliik.
Seen kasvab erinevatel lehtpuudel, tihti kasel, on ajulaadse kujuga ja ilma karvase ülapinnata.
Edlbach

Edlbach on vald "(Gemainde)" Austrias Ülem-Austria liidumaal Kirchdorfi ringkonnas.
Edlbach asub Traunviertelis. U. 24 % valla territooriumist on kaetud metsaga ja 65 % on haritav maa.
Richard Ester

Richard Ester (sündinud 10. novembril 2000 Pärnus) on eesti näitleja.
Ta on lõpetanud 2020. aastal Pärnu Sütevaka Humanitaargümnaasiumi ja 2024. aastal Eesti Muusika- ja Teatriakadeemia lavakunstikooli teatrikunsti õppekava näitleja erialal.
Ta on aastast 2024 Eesti Draamateatri näitleja.
Tüüp 10 120-mm õhutõrjekahur

Tüüp 10 on Jaapani 120-mm kaliibriga kaheotstarbeline kahur, mida kasutati teises maailmasõjas nii õhutõrjeks kui rannikukaitseks. See arendati välja 1895. aastal konstrueeritud kahurist 120 mm/45 Tüüp 3. Arv 10 tähistab asjaolu, et see relv võeti kasutusele keiser Yoshihito ametiaja kümnendal aastal ehk aastal 1921. Seda kasutati õhutõrje-eesmärkidel paljudel Jaapani lennukikandjatel, ristlejatel jm laevadel.
Hanna Jaanovits

Hanna Brigita Jaanovits (sündinud 21. juulil 1999 Tartus) on eesti näitleja.
Ta on lõpetanud 2024. aastal Eesti Muusika- ja Teatriakadeemia lavakunstikooli teatrikunsti õppekava näitleja erialal.
Ta on aastast 2024 Eesti Draamateatri näitleja.
Dichostereum

Dichostereum on kandseente hõimkonna "Agaricomycetes" klassi kuuluv perekond seeni.
Tilachlidiaceae

Tilachlidiaceae on sugukond kottseeni seltsist helekottseenelaadsed.
Tilachlidium

Tilachlidium on perekond kottseeni seltsist helekottseenelaadsed.
Grand Kartali hotelli tulekahju

Grand Kartali hotelli tulekahju oli 2025. aasta 21. jaanuari öösel Türgis Bolu provintsis Köroğlu mäestikus asuva Sebeni väikelinna Kartalkaya mäesuusakuurordi Grand Kartali hotellis puhkenud tulekahju, mille tagajärjel hukkus vähemalt 78 inimest.